ועדת הכספים, כנסת 17, פרוטוקול מספר 703, 2008-03-26 10:00

שי חרמש: שלום, אני מתכבד לפתוח את ישיבת הוועדה.

אמנון כהן: חסרים פה כמה ארגונים.

שי חרמש: אני אמנע מהצבעה על סינמטק שדרות כי אני בעל עניין.

שי חרמש: אני יושב ראש של ספיר וספיר מתקצבת את הסינמטק.

משה גפני: שאלה לסדר – קיימנו דיון בהצעת החוק על נכי רדיפות הנאצים לפני מספר שבועות.

משה גפני: היה מדובר שתוך שבוע זה יובא להצבעה.

שי חרמש: אפשר לבקש שתעלה את זה ביום שני הבא- יושב הראש הקבוע חוזר.

יעקב ליצמן: שתי שאלות על סעיף 46 – סעיף 1- 20 "מגן יהודה" – אפשר להסביר לי מה זו העמותה הזו?

יעקב ליצמן: המטרה היא – הגנה אזרחית על ביטחון תושבי ישראל ואזרחיה מפני מלחמה ופעולות איבה.

יעקב ליצמן: אולי זה צה"ל?

שי חרמש: יש מישהו מרשם העמותות?

בנימין למקין: אני רק יכול להגיד שיש להם אישור ניהול תקין.

בנימין למקין: סביר להניח שמי שבדק את התיק בדק את המטרות ואת הפעילות.

שי חרמש: אם לא היה אישור ניהול תקין, אז by definition זה לא יכול להגיע לפה.

בנימין למקין: אם יש אישור ניהול תקין סביר להניח שמי שבדק את התיק בדק את המטרות, את הפעילות.

ניסן סלומינסקי: מתוך הפעילות נראה שזה עסק כלכלי לכל דבר – מימון ופיתוח אמצעי אבטחה כגון מערכות אזעקה וכו'.

יהודה מונסנגרו: אני אקרא ממטרות העמותה: "סיוע במימון פעילות בכפוף לאישור הגורמים המוסמכים על כך בחוק להגברת אבטחתם של היישובים החוקיים בגבולות המדינה ובאזורי העימות אל מול איום הטרור על ידי מימון קורסים והדרכות שיועברו על ידי צה"ל ומשטרת ישראל או גופים מורשים אחרים לכיתות הכוננות ביישובים, מימון ופיתוח אמצעי אבטחה כגון מערכות אזעקה וכיוצא בזה לאבטחת בתי מגורים.

יהודה מונסנגרו: ." - - -

ניסן סלומינסקי: מה זה, זה לא עסק?

יהודה מונסנגרו: לא, זה לא.

יהודה מונסנגרו: – "...

יהודה מונסנגרו: תמיכה וסיוע למשפחות נפגעי הטרור על פי קריטריונים ברורים ופומביים שייקבעו באסיפה הכללית של העמותה".

יעקב ליצמן: מה זה אומר 2006 ו – 2007?

יעקב ליצמן: אני בעד לאשר את הכל.

שי חרמש: לסינמטק שדרות יש ניהול תקין גם ל – 2008?

קריאות: - - -

יהודה מונסנגרו: אני רוצה להסביר - אנחנו, כרשות המסים – כוועדה מקצועית שבודקת את העמותות, על פי החלטת ממשלה מסתמכים על ניהול תקין.

יהודה מונסנגרו: זו הפלומבה של רשם העמותות, כאשר אנחנו רוצים את האישור העדכני.

יהודה מונסנגרו: הרבה פעמים הוועדה- אצלנו העמותה עוברת, זה בסדר, ואנחנו יכולים להביא את זה אליכם, רק אני מחכה להם שהם יתנו לי את האישור של 2008, העדכני.

יהודה מונסנגרו: זה כל העניין.

שי חרמש: אז אין לך בעיה עם זה.

שי חרמש: חברים – מי בעד אישור הרשימה מס' 5913508 ?

שי חרמש: תודה, אושר.

יעקב ליצמן: צריך לציין שזה גם אישור לפי סעיף 46 לפקודת מס הכנסה וסעיף 61 לחוק מיסוי מקרקעין.

שי חרמש: כן.

שי חרמש: אני מודה לכם, הישיבה נעולה.